b'\n_START_ARTICLE_\nBalkanin yliopistojen verkosto\n_START_PARAGRAPH_\nBalkanin yliopistojen verkosto (Balkan University Network), BUN) on Balkanin alueiden yliopistojen yhteisty\xc3\xb6elin, joka perustettiin koordinoimaan Jugoslavian hajoamisen my\xc3\xb6t\xc3\xa4 syntyneiden useiden eri kansallisten yliopistojen toimintaa sek\xc3\xa4 n\xc3\xa4iden osallistumista Bolognan prosessiin. Laajempana tavoitteena on yhteisty\xc3\xb6n kautta saavuttaa Balkanin alueen tieteellinen, taloudellinen ja kulttuurillinen kasvu. K\xc3\xa4yt\xc3\xa4nn\xc3\xb6n asteella pyrit\xc3\xa4\xc3\xa4n yhteisiin jatko-opintomahdollisuuksiin, vaihto-ohjelmiin, akateemiseen yhteisty\xc3\xb6h\xc3\xb6n ja tieteellisen tiedon vaihtoon eli ylikansalliseen akateemiseen yhteisty\xc3\xb6h\xc3\xb6n kaikissa muodoissaan. Verkoston perustivat 10. helmikuuta 2006 Kreikan Thessalonikissa Kreikkaa, Albaniaa, Bulgariaa, Makedoniaa, Romaniaa ja Serbia-Montenegroa edustavat yliopistot. Verkoston yliopistot tapaavat kahdenkeskisten konferenssien lis\xc3\xa4ksi verkoston vuosittaisessa yhteisess\xc3\xa4 konferenssissa.'